ນັກຮຽນ ເຂດເອເຊຍ ນໍາໜ້າໂລກ ທາງດ້ານ ການສຶກສາ 
ພວກ​ນັກ​ຮຽນ​ ຢູ່ທີ່​ນະຄອນ Shanghai ​​ເປັນ​ນັກຮຽນ ​ທີ່​ດີ​ເລີດ​ຢູ່​ໃນ​ໂລກ ແລະເຂດເອເຊຍ ໄດ້ຄວ້າເອົາ 7 ຂອງທັງໝົດ 10 ຕຳແໜ່ງສູງສຸດ ນັກຮຽນດີເດັ່ນ ມາຄອງ.
ພວກນັກຮຽນ ຢູ່ທີ່ນະຄອນ Shanghai ຊຶ່ງເມືອງໃຫຍ່ທີ່ສຸດຂອງ ຈີນນັ້ນ ເປັນນັກຮຽນທີ່ດີເລີດຢູ່ໃນໂລກ ອິງຕາມການສອບເສັງ ກ່ຽວກັບການສຶກສາຂອງໂລກ ເມື່ອໄວໆມານີ້ໃນຂະນະທີ່ນັກຮຽນ ໃນສະຫະລັດ ຍັງສືບຕໍ່ ບໍ່ໄດ້ຕິດອັນດັບທີ່ນຳໜ້າ ຜົນການຊັ່ງຊາຂອງໂຄງການນັກຮຽນນາໆຊາດຫຼື PISA ປີ 2012 ທີ່ນຳອອກ ເຜີຍແຜ່ໃນວັນອັງຄານວານນີ້ ສະແດງໃຫ້ເຫັນວ່ານະ ຄອນ Shanghai ນໍາໜ້າ60 ກວ່າປະເທດ ທາງດ້ານຄະນິດສາດ ດ້ານການອ່ານ ແລະວິທະຍາສາດ ອົງການໃຫ້ຄວາມຮ່ວມມືດ້ານເສດຖະກິດແລະພັດທະນາໄດ້ເປັນ ຜູ້ທຳການສອບ ເສັງ ພວກນັກຮຽນທີ່ມີອາຍຸລະຫວ່າງ 15 ຫາ 16 ປີ ໃນທຸກໆສາມປີ ຢູ່ໃນການສໍາຫລວດຫລ້າສຸດນີ້ ບັນດາເສດຖະກິດ ໃນເຂດເອເຊຍຕາເວັນອອກ ແມ່ນຕິດອັນດັບສູງສຸດ ໂດຍຄວ້າເອົາ 7 ຕຳແໜ່ງ ຂອງຈໍານວນ 10 ຕຳແໜ່ງທີ່ໄດ້ຮັບຄະແນນດີເດັ່ນທັງສາມຂະແໜງມາຄອບຄອງ ບັນດາເຍົາວະຊົນສະຫະລັດ ຕິດອັນດັບທີ 36 ຂອງຈຳນວນທັງໝົດ ຊຶ່ງໄດ້ຮັບຄະແນນທີ່ຕໍ່າກວ່າຄະແນນສະເຫລ່ຍຂອງນາໆຊາດ ໃນດ້ານຄະນິດສາດ ແລະຢູ່ໃນລະດັບປານກາງໃນ ການອ່ານ ແລະວິທະຍາສາດ ນັກຮຽນຫລາຍກວ່າເຄິ່ງລ້ານ ຈາກ 65 ປະເທດ ແລະລະບົບໂຮງຮຽນ ທີ່ຕາງ ໜ້າໃຫ້ແກ່ 80 ກວ່າເປີເຊັນຂອງເສດຖະກິດໂລກພາກັນເຂົ້າຮ່ວມການສອບເສັງໃນລະດູໃບໄມ້ຫລົ່ນ ປີ 2012